Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, egunean joan-etorria egiteko Fitero-Cintruénigo-Corella-Castejón-Iruña autobus zerbitzuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko eledun Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau aurkezten du, hurrengo kontroleko Osoko Bilkuran ahoz erantzun dakion:

Duela hilabete batzuk, Nafarroako Gobernuari galdetu genion Cintruénigo, Fitero eta Corellako udalerrietako herritarrei eragiten zieten (egun ere oraindik eragiten diete) hiriarteko garraioaren hutsuneen inguruan; izan ere, herri horietako herritarren beharrekin bateraezinak diren ordutegiak pairatzen dituzte, ezin dituztelako egin haien gestioak egunean berean.

Alhamaren ibarreko 22.800 biztanleek oraindik ez dute erantzunik jaso, eta haien mugikortasun-aukerak mugatzen dituzten ordutegiak eta maiztasunak pairatzen dituzte, bereziki Iruñera hitzordu mediko batera, ikastera edo lanera joaten direnek.

Departamentuak datorren martxotik aurrera begira aurreikusten duen irtenbideak herri horiek Iruñearekin lotzen dituen linea erregularra kentzea dakar, eta Tuteran autobus-aldaketa bat egin behar izatea.

Galdera: Zer konponbide ezarriko du Nafarroako Gobernuko Lurralde Kohesiorako Departamentuak Fitero-Cintruénigo-Corella-Castejón-Iruña autobus-zerbitzu bat bermatzeko, egunean joan-etorria egiteko moduan eta behar besteko maiztasunekin?

Iruñean, 2023ko otsailaren 2an

Foru parlamentaria: Marisa de Simón Caballero